Nr. C 235/8 De Europæiske Fællesskabers Tidende 1.9.87 
Forslag til Rådets direktiv om erhvervelse og besiddelse af våben 
KOM(87) 383 endelig udg. 
(Forelagt Rådet af Kommissionen den 6. august 1987) 
(87/C 235/06) 
RÅDET FOR DE EUROPÆISKE FÆLLESSKABER HAR — 
under henvisning til Traktaten om Oprettelse af Det Eu­
ropæiske Økonomiske Fællesskab, særlig artikel 100 A, 
under henvisning til forslag fra Kommissionen, 
i samarbejde med Europa-Parlamentet, 
under henvisning til udtalelse fra Det Økonomiske og 
Sociale Udvalg, og 
ud fra følgende betragtninger: 
I artikel 3, litra c), i traktaten fastslås det, at Fællesska­
bets virke indebærer en fjernelse af hindringerne for den 
frie bevægelighed for personer mellem medlemsstaterne; 
Det Europæiske Råd satte sig på mødet i Fontainebleau 
den 25. og 26. juni 1984 udtrykkeligt som mål at afskaffe 
alle politi- og toldformaliteter ved Fællesskabets indre 
grænser; 
fuldstændig afskaffelse af kontrol og formaliteter ved 
Fællesskabets indre grænser forudsætter, at visse grund­
læggende betingelser er opfyldt; Kommissionen anførte i 
sin hvidbog, »Gennemførelsen af det interne marked«, at 
afskaffelsen af kontrol med personer og med sikkerheds­
risikoen ved transporterede genstande bl.a. forudsætter 
en indbyrdes tilnærmelse af våbenlovgivningerne; 
afskaffelsen af kontrol ved passage af Fællesskabets indre 
grænser med våbensbesiddelse kræver indførelse af reg­
ler, som gør det muligt inden for medlemsstaterne at føre 
kontrol med erhvervelse og besiddelse samt overførsel til 
en anden medlemsstat af et skydevåben; 
det er hensigtsmæssigt i princippet at forbyde medbrin­
geise af våben ved passering af Fællesskabets indre græn­
ser; en undtagelse herfra kan kun godtages, såfremt der 
følges en procedure, som giver medlemsstaterne mulig­
hed for at blive holdt underrettet i tilfælde af, at et sky­
devåben indføres på deres område; 
der bør dog vedtages lempeligere regler for så vidt angår 
jagt og konkurrenceskydning for ikke at hindre den frie 
bevægelighed for personer i unødvendig grad; 
direktivet tilsigter udelukkende en afskaffelse af al kon­
trol med våbenbesiddelse ved passage fra en medlemsstat til en anden og berører ikke medlemsstaternes ret til at 
indføre foranstaltninger, som tager sigte på at imødegå 
den illegale våbenhandel; 
i henhold til artikel 223 i traktaten har medlemsstaterne 
ret til at træffe de foranstaltninger, som de anser for 
nødvendige til beskyttelse af væsentlige sikkerhedsin­
teresser, og som vedrører fabrikation af eller handel med 
våben, ammunition og krigsmateriel; denne artikel er 
ikke til hinder for, at der indføres fællesskabsforanstalt­
ninger, som tager sigte på nøje kontrol med enhver over­
førsel af våben og forbud mod medbringeise af krigs-
våben under enhver form for rejse inden for Fælles­
skabet — 
UDSTEDT FØLGENDE DIREKTIV: 
Artikel 1 
1. I dette direktiv forstås ved »våben« og »skydevå­
ben« de i bilaget omhandlede genstande. 
2. I dette direktiv forstås ved »våbenhandler« enhver 
fysisk eller juridisk person, hvis erhvervsmæssige aktivitet 
helt eller delvis består i fabrikation, salg, køb, ombyt­
ning, udlejning, reparation eller ombygning af våben. 
3. I dette direktiv betragtes alle, uanset nationalitet, 
som bosiddende i det land, på hvis område de har deres 
domicil. 
Artikel 2 
Med forbehold af de rettigheder, der i medfør af artikel 
7, stk. 2, indrømmes de i medlemsstaterne bosiddende 
personer, kan medlemsstaterne i deres nationale våben­
lovgivning fastsætte bestemmelser, der er strengere end 
de ved dette direktiv foreskrevne bestemmelser. 
Medlemsstaterne kan kun forbyde personer, der er bo­
siddende på deres område, at købe eller erhverve et vå­
ben i en anden medlemsstat, hvis køb eller erhvervelse af 
samme våben er forbudt på medlemsstatens område. 
Artikel 3 
Hver medlemsstat gør udøvelsen på dens område af er­
hvervet som våbenhandler betinget af en autorisation. 
1.9. 87 De Europæiske Fællesskabers Tidende Nr. C 235/9 
Våbenhandlerne er forpligtet til at føre et register over 
til- og afgang af skydevåben indeholdende de nødven­
dige oplysninger til identifikation af det pågældende vå­
ben, specielt type, mærke, model, kaliber og fabrika-
tionsnummer samt navn og adresse på leverandør og er­
hverver. 
Artikel 4 
Skydevåben kan kun sælges eller overdrages til personer, 
der ikke er bosiddende på den medlemsstats område, 
hvor salget eller overdragelsen finder sted, såfremt trans­
aktionen registreres i en våbenhandlers register, jf. arti­
kel 3. 
Artikel 5 
1. Medlemsstaterne forbyder, at skydevåben overdra­
ges til personer bosiddende i en anden medlemsstat, 
medmindre de har tilladelse hertil fra bopælsmedlemssta­
ten. 
Medlemsstaterne tillader kun, at skydevåben overdrages 
til personer bosiddende i tredjelande, såfremt de har sik­
kerhed for, at disse våben udføres fra Fællesskabets om­
råde. 
2. Salg og overdragelse af ammunition i en medlems­
stat til rejsende, som ikke er bosiddende i denne med­
lemsstat, er tilladt i små mængder til våben, hvis besid­
delse i overensstemmelse med artikel 7 er tilladt på denne 
medlemsstats område. 
Artikel 6 
1. Med forbehold af bestemmelserne i artikel 7 kan 
skydevåben kun overføres fra én medlemsstat til en an­
den eller til eller fra et tredjeland, såfremt den i de føl­
gende stykker fastsatte procedure overholdes. Kun en 
våbenhandler kan overføre et skydevåben eller lade et så­
dant våben overføre. 
2. For så vidt angår overførsel af skydevåben til en 
anden medlemsstat eller til et tredjeland, giver våben­
handleren før hver forsendelse eller transport den med­
lemsstat, hvor de pågældende våben befinder sig, medde­
lelse om: 
— sælgers eller overdragers samt købers eller aftagers 
eller, i påkommende tilfælde, ejers navn og adresse; 
— det bestemmelsessted, hvortil våbnene forsendes eller 
transporteres; 
— antal våben i den pågældende forsendelse eller trans­
port; 
— de nødvendige oplysninger til identifikation af våbe­
net; 
— overførselsmidlet; 
— afgangsdato og forventet ankomstdato. Såfremt medlemsstaten giver tilladelse til denne overfør­
sel, udsteder den en tilladelse indeholdende samtlige de i 
første afsnit nævnte angivelser. Denne tilladelse skal led­
sage skydevåbnene under forsendelsen eller transporten 
frem til bestemmelsesstedet; den skal på forlangende fo­
revises for medlemsstaternes myndigheder. 
Den medlemsstat, som har udstedt tilladelsen, fremsen­
der omgående en kopi heraf til bestemmelsesmedlemssta­
ten samt til de medlemsstater, gennem hvilke skydevåb­
nene sendes som transitgods. 
3. Hver medlemsstat kan meddele de øvrige medlems­
stater en fortegnelse over de skydevåben, som kun med 
denne medlemsstats forhåndsgodkendelse kan overføres 
til dens område. Den i artikel 5, stk. 1, nævnte tilladelse 
skal betragtes som en sådan godkendelse. 
4. Med hensyn til import af skydevåben fra et tredje­
land meddeler våbenhandleren importmedlemsstaten 
samtlige de i stk. 2, første afsnit, anførte oplysninger. 
Når denne stat giver tilladelse til importen, meddeler den 
omgående disse oplysninger til de medlemsstater, gen­
nem hvilke de pågældende skydevåben sendes som tran­
sitgods. Importtilladelsen skal ledsage skydevåbnene un­
der forsendelsen eller transporten frem til bestemmelses­
stedet; den skal på forlangende forevises for medlemssta­
ternes myndigheder. 
5. Hver medlemsstat meddeler de øvrige medlemssta­
ter og Kommissionen, hvilke nationale myndigheder der 
har til opgave at gennemføre den i denne artikel fastsatte 
procedure. 
Artikel 7 
1. Den i artikel 6 fastsatte procedure skal følges ved 
besiddelse af et skydevåben under en rejse gennem to el­
ler flere medlemsstater. 
Uanset artikel 6 skal ansøgningen om tilladelse til at be­
sidde et skydevåben indeholde angivelse af: 
— navn og adresse på den person, der ønsker at besidde 
skydevåbenet; 
— de nødvendige oplysninger til identifikation af skyde­
våbenet; 
— steder for og varighed af de påtænkte ophold i de 
øvrige medlemsstater samt det transportmiddel, der 
anvendes til rejsen; 
— begrundelsen for, at den pågældende ønsker at be­
sidde dette skydevåben under rejsen. 
Såfremt våbenet er opført på den fortegnelse, som i over­
ensstemmelse med artikel 6, stk. 3, er meddelt af en med­
lemsstat, gennem hvilken rejsen vil finde sted, kan tilla­
delsen kun gives uden denne medlemsstats godkendelse, 
såfremt det påtænkte ophold på denne medlemsstats om­
råde er af højst 48 timers varighed. 
Nr. C 235/10 De Europæiske Fællesskabers Tidende 1.9.87 
2. Det er tilladt at besidde skydevåben til jagt- eller 
konkurrencebrug under en rejse gennem to eller flere 
medlemsstater, såfremt den person, som besidder våbe­
net, er i besiddelse af en erklæring fra myndighederne i 
den medlemsstat, hvor våbenet befindet sig. Dette doku­
ment skal indeholde: t 
— navn og adresse på den person, der er indehaver af 
tilladelsen; 
— de nødvendige oplysninger til identifikation af jagt­
eller konkurrencevåbenet; 
— en bekræftelse på, at den pågældende har tilladelse til 
i denne stat at besidde dette jagt- eller konkurrence­
våben; 
— angivelse af steder og tidspunkter for de jagter eller 
sportskonkurrencer, til brug ved hvilke våbenet besid­
des og transporteres. 
Hver medlemsstat anerkender som »jagtvåben« eller 
»konkurrencevåben« genstande, der betragtes som så­
danne af de øvrige medlemsstater i nævnte erklæring. 
3. Personer, der har tilladelse til at besidde et skyde­
våben eller et jagt- eller konkurrencevåben, skal være i 
besiddelse af den i stk. 1 nævnte tilladelse eller den i stk. 
2 nævnte erklæring under hele rejsen; dokumentet skal 
på forlangende forevises for medlemsstaternes myndighe­
der. 
Artikel 8 
Det er forbudt at besidde våben ved passering af Fælles­
skabets indre grænser bortset fra de i artikel 6 og 7 
nævnte tilfælde og med forbehold af overholdelse af de i 
samme artikler fastsatte bestemmelser. Artikel 9 
1. Med forbehold af bestemmelserne i stk. 3 og 4 gi­
ver medlemsstaterne afkald på at foretage kontrol med 
våbenbesiddelse ved Fællesskabets indre grænser senest 
den 31. december 1992. 
2. Medlemsstaterne skærper kontrollen med våbenbe­
siddelse ved Fællesskabets ydre grænser. 
3. Dette direktiv forbyder ikke kontrol, der gennem­
føres af medlemsstaterne eller transportøren ved om­
bordstigning i et fælles transportmiddel. 
4. Medlemsstaterne underretter Kommissionen om de 
nærmere regler, der følges ved gennemførelsen af den i 
stk. 2 og 3 nævnte kontrol. Kommissionen samler disse 
informationer og stiller dem til rådighed for samtlige 
medlemsstater. 
Artikel 10 
Medlemsstaterne foreskriver de samme strafferetlige 
sanktioner for tilsidesættelse af bestemmelserne i dette 
direktiv, som de fastsætter for overtrædelse af de tilsva­
rende nationale bestemmelser. 
Artikel 11 
Medlemsstaterne sætter de nødvendige ved lov eller ad­
ministrativ fastsatte bestemmelser i kraft for senest den 
30. juni 1990 at efterkomme dette direktiv. De underret­
ter omgående Kommissionen og de øvrige medlemsstater 
om de trufne foranstaltninger. 
Artikel 12 
Dette direktiv er rettet til medlemsstaterne. 
BILAG 
I dette direktiv forstås ved: 
A. »Våben*: 
— »skydevåben«, som defineret i punkt B i dette bilag; 
— blanke våben, hvis klinge har mere en én æg, bajonetter, stiletter, dolke, springknive, kasteknive og 
kårdestokke; 
— hamre, køller, totenschlægere, knojern, gummiknipler og slynger. 
B. »Skydevåben«: 
1. Enhver genstand, som i) er bygget eller ombygget til at kunne benyttes som et våben, hvorfra et 
hagl, en kugle eller et andet projektil eller en giftig luftart, væske eller anden substans kan udskydes 
ved hjælp af et eksplosions-, gas- eller lufttryk eller et andet drivmiddel, og ii) svarer til en af neden­
stående særlige beskrivelser, idet det forudsættes, at afsnit a) til f) samt i) kun omfatter genstande, 
der virker ved en eksplosiv ladning: 
a) automatiske våben; 
b) korte halvautomatiske våben og korte våben med repeter- eller enkeltladermekanisme; 
c) lange halvautomatiske våben eller lange våben med repetermekanisme og mindst ét riflet løb; 
1.9.87 De Europæiske Fællesskabers Tidende Nr. C 235/11 
d) lange enkeltladevåben med mindst ét riflet løb; 
e) lange halvautomatiske våben eller lange våben med repetermekanisme, kun glat(te) løb; 
f) transportable raketstyr; 
g) ethvert våben eller andet instrument, som er bygget til et forvolde fare for menneskers liv og 
helbred ved affyring af bedøvende, giftige eller ætsende stoffer; 
h) flammekastere til angrebs- eller forsvarsformål; 
i) lange enkeltladervåben med kun glat(te) løb; 
j) lange våben med gasdrivladning; 
k) korte våben med gasdrivladning; 
1) lange våben med komprimeret luft som drivladning; 
m) korte våben med komprimeret luft som drivladning; 
n) våben, der afskyder projektiler udelukkende ved en fjedermekanisme. 
Under forudsætning af, at der fra dette stk. 1 udelukkes enhver genstand, som er eller ville være 
omfattet, som: 
i) er gjort definitivt uegnet til brug, 
ii) ikke i medlemsstaterne er undergivet kontrol på grund af dens ringe effekt, 
iii) er bygget med henblik på alarmering, signalering, redningsaktioner, slagtning, jagt eller harpun­
fiskeri, eller som er beregnet til industrielle eller tekniske formål, under forudsætning af, at de 
kun kan anvendes til dette præcise formål, 
iv) er fremstillet før 1871 eller efter en model fra før 1871. 
2. Affyringsmekanismen, kammeret, cylindren eller løbet på enhver genstand, der er omfattet af stk. 1. 
ovenfor. 
3. Enhver form for ammunition, der udtrykkeligt er beregnet til at blive udskudt fra en i afsnit a) til f), 
i), j), k) eller n) i stk. 1 anført genstand, samt ethvert stof eller emne, der udtrykkeligt er beregnet til 
at blive udskudt med et i afsnit g) i stk. 1 anført instrument. 
4. Elektroniske lysforstærkningssigtekikkerter, såfremt disse er beregnet til montering på en i stk. 1 
anført genstand, 
5. Lyddæmper beregnet til montering på en i stk. 1 anført genstand. 
6. Enhver form for granat, bombe eller andet projektil, der indeholder en spræng- eller tændmeka-
nisme. 
Med henblik på denne definition betegner: 
a) »automatisk våben«, et våben, der kan affyres i salver, hver gang aftrækkeren påvirkes; 
b) »halvautomatiske våben«, et våben, som affyrer et projektil hver gang afftrækkeren alene påvirkes; 
c) »repetervåben«, et våben, hvor udover aftrækkeren endnu en mekanisme skal betjenes, hver gang 
våbenet affyres; 
d) »enkeltladervåben«, et våben, hvor løbet eller løbene skal lades før hvert skud; 
e) »kort våben«, et våben, hvis løb måler højst 30 centimeter, eller hvis samlede længde er højst 60 
centimeter; 
f) »langt våben«, et våben, hvis løb måler mere end 30 centimeter eller hvis længde er over 60 centi­
meter.